CELEX: 62022TN0062
Language: fi
Date: 2022-01-28 00:00:00
Title: Asia T-62/22: Kanne 28.1.2022 – Viro v. komissio

4.4.2022   
            
            
               FI
            
            
               Euroopan unionin virallinen lehti
            
            
               C 148/32
            
         
      Kanne 28.1.2022 – Viro v. komissio
      (Asia T-62/22)
      (2022/C 148/43)
      Oikeudenkäyntikieli: viro
      
         Asianosaiset
      
      
         Kantaja: Viron tasavalta (asiamies: M. Kriisa)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Euroopan komission 17.11.2021 antaman täytäntöönpanopäätöksen siltä osin kuin se koskee Viron tasavaltaa 634 057,30 euron osalta
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että Euroopan komissio on tulkinnut ja soveltanut virheellisesti täytäntöönpanoasetuksen (EU) N:o 809/2014 (1) 21 artiklaa ja delegoidun asetuksen (EU) N:o 640/2014 (2) 30 artiklaa ja tehnyt siten virheellisen johtopäätöksen, että tukihakemusten jättämistä koskeva Viron järjestelmä ei ole kyseisten säännösten mukainen.
               
            
                  2)
               
               
                  Toinen kanneperuste, joka perustuu siihen, että Euroopan komissio on tulkinnut asetuksen N:o 640/2014 30 artiklan 2 kohtaa mielivaltaisesti ja siten soveltanut sitä virheellisesti.
               
            
                  3)
               
               
                  Kolmas kanneperuste, joka perustuu siihen, että Euroopan komissio on laiminlyönyt perusteluvelvollisuutensa ja loukannut hyvän hallinnon periaatetta, koska se ei ole kyennyt perustelemaan riittävän selkeästi, miksi eläinten korvaaminen Virossa sallitulla tavalla ei ole ollut unionin oikeuden mukaista.
               
            
         (1)  Euroopan parlamentin ja neuvoston asetuksen (EU) N:o 1306/2013 soveltamissäännöistä yhdennetyn hallinto- ja valvontajärjestelmän, maaseudun kehittämistoimenpiteiden ja täydentävien ehtojen osalta 17.7.2014 annettu komission täytäntöönpanoasetus (EUVL 2014, L 227, s. 69).
      
         (2)  Euroopan parlamentin ja neuvoston asetuksen (EU) N:o 1306/2013 täydentämisestä yhdennetyn hallinto- ja valvontajärjestelmän sekä suoriin tukiin, maaseudun kehittämistukeen ja täydentäviin ehtoihin sovellettavien maksujen epäämis- ja perumisedellytysten sekä hallinnollisten seuraamusten osalta 11.3.2014 annettu komission delegoitu asetus (EUVL 2014, L 181, s. 48).